Arranca la nova edició de la iniciativa 'Escola d'Igualtat'
23 gener 2024

## Arranca la nova edició de la iniciativa 'Escola d'Igualtat'23 gener 2024Última actualització: 23 gener 2024

![](../gestion/img/665cd664fc46b06c79437e12e2e3aaa420ae63a15c4bb2233ad9767020f127b9.jpg)  
  

La **regidora delegada d'Igualtat, Maribel Codina** i la **responsable del Servei d'Atenció Psicosocial del mateix departament, Paloma Maeso**, han presentat hui la nova edició de la **‘Escola d'Igualtat’**, una iniciativa que duen a terme **l'Ajuntament de Gandia i l'Associació Rosa dels Vents**.

  
Tal i com ha assenyalat l'edil, l'objectiu de la iniciativa és conscienciar la població sobre aquesta xacra social a través dels diferents tallers que **arrancaran el pròxim 24 de gener** amb la xarrada «Aprenent a estimar».

  
La programació seguirà el **7 de febrer** amb «Aprenent a voler-me» i el **dia 28** amb «Confiança, tolerància i respecte. Un antídot contra la violència psicològica».

  
L'arribada de **març** portarà altres tres tallers que s'impartiran els dies **6, 13 i 27** sota els títols de «Noves masculinitats», «Gestió saludable de la ruptura sentimental» i «Violència de gènere», respectivament. Finalment, la xarrada sobre sexualitat del dia **10 d'abril** serà l'encarregada de tancar el cicle.

  
Totes les activitats tindran lloc **de 18 a 19.30 hores i seran gratuïtes i obertes al públic**. Respecte al lloc, es duran a terme a l'aula 3 que la **Universitat de València** té al carrer Tossal.

  
Finalment, Codina ha destacat la importància de formar la ciutadania en aquesta matèria i ha convidat totes les persones interessades a assistir als diferents tallers de la iniciativa.

[Twittear](https://twitter.com/share)